stanford-oval/wikipedia huggingface dataset:
סטית תומפסון
ביוגרפיה וקריירה אקדמית

נולד בשנת 1885 בעיירה הזעירה והעתיקה בלומפילד (Bloomfield, Kentucky) בקנטקי, ובהיותו בן 12 עברה משפחתו לגור באינדיאנפוליס. בשנים 1903 עד 1905 למד באוניברסיטה הפרטית באטלר באינדיאנפוליס, עד שעבר לאוניברסיטת ויסקונסין–מדיסון, שם קיבל תואר ראשון בשנת 1909. בשנתים שלאחר מכן היה מורה בבית הספר התיכון לינקולן בפורטלנד, אחד מבתי הספר הציבוריים הראשונים שהוקמו ממערב למיסיסיפי. בתקופה זו למד נורווגית מחוטבי-עצים מהגרים. בשנת 1912 קיבל את התואר השני שלו בספרות אנגלית מאוניברסיטת קליפורניה בברקלי.
בשנים 1912 עד 1914 למד לדוקטורט באוניברסיטת הרווארד, בהנחיית הפרופסור לספרות ג'ורג' ליימן קיטרג' (George Lyman Kittredge). כותרת הדיסרטציה שלו הייתה "מקבילות ושאילות מאירופה במעשיות אינדיאניות צפון-אמריקאיות". ההשראה לנושא זה באה מאבחנתו של תומפסון שמעשיה המסופרת אצל אינדיאנים משבט הצ'יפווי בססקצ'ואן נגזרה מסיפור סקנדינבי מקביל.
בשנים 1914 עד 1918 היה מרצה לספרות באוניברסיטת טקסס באוסטין, ובשנת 1921 התמנה לפרופסור במחלקה לספרות באוניברסיטת אינדיאנה. הוא אסף וקיטלג בלדות, מעשיות, משלים, פתגמים וחידות. עבודה זו הוליכה אותו לבסוף לפרסום אינדקס המוטיבים של הספרות העממית בשנת 1955.
בשנת 1928 פרסם את סיווג ארנה-תומפסון לטיפוסי מעשיות, שאותו תרגם מספרו של הפולקלוריסט הפיני אנטי ארנה (Antti Aarne), אך גם הרחיב אותו בממצאים משלו.
בשנת 1946 התפרסם ספרו "המעשייה העממית" ("The Folkstale"), שבו נעזר בסיווג כדי לתמוך בטענותיו לחשיבות המעשייה העממית בתרבות האנושית, ולאוניברסליות של טיפוסי מעשיות ומוטיבים רבים.
השפעות ומורשת

הפולקלוריסט אלן דונדס (Alan Dundes) מאוניברסיטת קליפורניה בברקלי כינה את סיווג ארנה-תומפסון "אחד הכלים השימושיים ביותר בארסנל של הפולקלוריסט המקצועי כעזר למחקר".
בשנים 1952 עד 1954 היה תומפסון המנחה לדוקטורט של הפולקלוריסט הישראלי דב נוי. מאוחר יותר הקים נוי את ארכיון הסיפור העממי בישראל, שבו הטמיע את אינדקס ארנה-תומפסון, וכן כתב אינדקס מוטיבים ספרותיים בתלמוד.
לקריאה נוספת

Dorson, R. M., Stith Thompson (1885-1976), The Journal of American Folklore Vol. 90, No. 355 (Jan. - Mar., 1977), pp. 2-7.
Martin, P. (2007). Stith Thompson: His Life and His Role in Folklore Scholarship, with a Bibliography.
הערות שוליים

↑  Dundes, A. (1997). The motif-index and the tale type index: A critique. Journal of Folklore Research, 195-202.
סבו סיטי

| --- | --- |

 מדינה:  הפיליפינים הפיליפינים
 מחוז:  מרכז ויסאיאס
 רשות מחוקקת:  Sangguniang Panlungsod of Cebu City 
 תאריך ייסוד:  1565
 שטח:  315 קמ"ר
 גובה:  17 מטרים
 אוכלוסייה:  ‏
  ‑ בעיר:  964,169 (1 במאי 2020)
  ‑ במטרופולין:  2,551,100 (2010)
  ‑ צפיפות:  2,700 נפש לקמ"ר (2010)
 קואורדינטות:  10°17′0″N 123°36′0″E﻿ / ﻿10.28333°N 123.60000°E﻿ / 10.28333; 123.60000
 אזור זמן:  UTC +8
 www.cebucity.gov.ph
  מפת מיקום  מפה מפורטת   (למפת הפיליפינים מוגדלת) מנילה קזון סיטי דבאו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי סבו סיטי(למפת הפיליפינים רגילה) מנילה קזון סיטי דבאו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי סבו סיטי  he tabBackground:;tabBorder:#aaa;defaultTab:0;
 
סֶבּוּ סיטי (בפיליפינית: Lungsod ng Cebu, "לונגסוד ננג סבו"; בסבואנו: Dakbayan sa Sugbo, "דקבאיאן סה סוגבו") היא בירת מחוז מרכז ויסאיאס בפיליפינים. העיר נמצאת בחופו המזרחי של האי והפרובינציה סבו, הנמצא במרכז אזור איי ויסאיאס; העיר מתפקדת גם כבירת הפרובינציה סבו, למרות שאינה חלק ממנה. ב-2010 התגוררו בעיר 866,171 תושבים, מה שהופך אותה לעיר החמישית בגודלה בפיליפינים, אחרי קסון סיטי, מנילה, קלואוקן ודבאו סיטי, ובמטרופולין שלה התגוררו למעלה מ-2.5 מיליון תושבים, מה שהופך אותה למטרופולין השנייה בגודלה בפיליפינים, אחרי מטרופולין מנילה.
היסטוריה

לפני בוא הספרדים לפיליפינים במאה ה-16, הייתה סבו סיטי מרכז מסחרי וחלק מראג'נות קטנה בשם ראג'נות סבו. היא נוסדה על ידי אנשים מהאי סומטרה כמה עשרות שנים לפני בוא הספרדים.
ב-1521 נחת מגלה הארצות הפורטוגזי פרדיננד מגלן באי והתקבל על ידי הראג'ה המקומי. כעבור זמן מה יצא מגלן להילחם בתושבים ילידים באי הסמוך מקטן, אך הוא נהרג בקרב ושאר אנשי המשלחת שלו עזבו את סבו.
ב-1565 הגיעו הספרדים, בפיקודו של מיגל לופס דה לגאספי, שוב לאי, אך עזבו אותו לאחר שהותקפו על ידי המקומיים. לאחר מספר קרבות נחתם באותה שנה הסכם בין המקומיים לספרדים ובמקום הוקמה העיירה "וייה דה סן מיגל דה סבו", אשר שמה שונה בהמשך ל"וייה דל סנטיסימו נומברה דה חסוס", על אף שהשם סבו נותר נפוץ. ב-1569 הפכה ההתיישבות הספרדית בסבו לנמל חשוב ונקודת מוצא למגלי ארצות שיצאו לשאר האיים באזור.
לאחר מלחמת ארצות הברית–ספרד ב-1898 עבר האי סבו, כמו יתר הפיליפינים, לשליטת ארצות הברית. ב-24 בפברואר 1937 זכתה סבו סיטי  במעמד של עיר.
ב-1942, במהלך מלחמת העולם השנייה, נכבשה סבו על ידי יפן, ביחד עם שאר הפיליפינים. העיר שוחררה על ידי הכוחות האמריקאים בקרב סבו סיטי ב-1945.
חינוך

בעיר נמצאות מספר אוניברסיטאות גדולות, כמו אוניברסיטת סן קרלוס, אוניברסיטת סבו נורמל ושלוחת סבו של אוניברסיטת הפיליפינים.
תחבורה

נמל התעופה הבינלאומי מקטן-סבו משרת את סבו סיטי ומציע טיסות לערים מרכזיות בפיליפינים וכן ליעדים בינלאומיים באזור. הנמל נמצא באי מקטן, הצמוד לסבו סיטי ומקושר אליה בגשרים.
התחבורה הציבורית בסבו סיטי מסתמכת בעיקר על אוטובוסים, מוניות וג'יפנים. העיירה המקומית בודקת היתכנות של יצירת מערכת אוטובוסים מהירה שתקל על העומס של התחבורה הציבורית בעיר.
ערים תאומות

ישראל באר שבע, ישראל
אינדונזיה באנדונג, אינדונזיה
ספרד ברצלונה, ספרד
קוריאה הדרומית פוסן, קוריאה הדרומית
ארצות הברית צ'ולה ויסטה, קליפורניה, ארצות הברית
ארצות הברית סיאטל, וושינגטון, ארצות הברית
מקסיקו גוודלחרה, מקסיקו
הולנד הארלמרמיר, הולנד
הרפובליקה העממית של סין שיאמן, הרפובליקה העממית של סין
טאיוואן גאושיונג, טאיוואן
בלגיה קורטרייק, בלגיה
הפיליפינים בוטואן, הפיליפינים
הפיליפינים מנילה, הפיליפינים
הערות שוליים

| --- | --- |
בקרת זהויות :  NLI: 987007557525305171  GND: 4216903-3  ISNI: 0000 0004 4671 165X  LCCN: n82242501  MusicBrainz: 4fa21f18-5f30-4761-bfae-36b2cda5c4be  NARA: 10037805  VIAF: 124366351   WorldCat (עם VIAF): 124366351
סמידוביץ'

| --- | --- |
 מדינה:  רוסיה רוסיה
 מחוז פדרלי:  המזרח הרחוק הרוסי
 סובייקט פדרלי:  המחוז היהודי האוטונומי המחוז היהודי האוטונומי
 מחוז:  מחוז משנה סמידוביץ'
 שפה רשמית:  יידיש
 תאריך ייסוד:  1928
 אוכלוסייה:  ‏
  ‑ ביישוב:  4,262 (2023)
 קואורדינטות:  48°35′59″N 133°47′48″E﻿ / ﻿48.599722222222°N 133.79666666667°E﻿ / 48.599722222222; 133.79666666667 
 אזור זמן:  UTC +10
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסמידוביץ'(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניסמידוביץ'(למפת המחוז היהודי האוטונומי רגילה) בירוביג'ן אובלוצ'יה ניקולאייבקה לנינסקויה אמורזט סין חברובסק אמורסמידוביץ'(למפת המחוז היהודי האוטונומי מוגדלת) בירוביג'ן אובלוצ'יה ניקולאייבקה לנינסקויה אמורזט סין חברובסק אמורסמידוביץ'  he tabBackground:;tabBorder:#aaa;defaultTab:0;
 
סמידוביץ' (ביידיש: סמידאוויטש, ברוסית: Смидович) היא עיירה (רו') במחוז היהודי האוטונומי והמרכז האדמיניסטרטיבי של נפת סמידוביצ'סקי. העיירה ממוקמת במרחק של כ-70 קילומטרים מבירת המחוז, בירוביג'ן.
סקירה כללית

היישוב נוסד בשנת 1928 כיישוב עובדים גדול. ההתיישבות היהודית ביישוב החלה עוד כשהוקם כאשר תושביו הראשונים של היישוב היו יהודים. היישוב נקרא על שמו של פיוטר סמידוביץ' שיחד עם מיכאיל קלינין הגה את רעיון הקמת המחוז היהודי האוטונומי.
האקלים בסמידוביץ' הוא אקלים יבשתי. הוא מאופיין בקיצים חמימים וגשומים ובחורפים קרים מאוד ויבשים שבטמפרטורות שיכולות להגיע ל-30 מעלות צלזיוס מתחת לאפס. הטמפרטורה הממוצעת באזור בחודש ינואר היא 23 מעלות מתחת לאפס כאשר בחודש יולי הטמפרטורה הממוצעת היא 22 מעלות. ממוצע הטמפרטורות השנתי בסמידוביץ' עומד על מעלה אחת בודדת.
בסמידוביץ' משחק מועדון בנדי בשם אורוז'אי שמועדונו הביתי הוא אצטדיון לוקומוטיב.
הערות שוליים

↑  ОФИЦИАЛЬНЫЙ ПОРТАЛ ОРГАНОВ ГОСУДАРСТВЕННОЙ ВЛАСТИ ЕВРЕЙСКОЙ АВТОНОМНОЙ ОБЛАСТИ, האתר הרשמי של המחוז היהודי האוטונומי
↑  Карта РОССИИ, אתר רוסי על ההיסטוריה של המחוז
↑  CLIMATE GRAPH // WEATHER BY MONTH СМИДОВИЧ, אתר מידע על אקלים ברוסיה
↑
נמל טנג'ונג פריאוק

| --- | --- |

 מיקום
 מדינה:  אינדונזיה 
 מיקום:  ג'קרטה 
 קואורדינטות:  6°06′14″S 106°53′11″E﻿ / ﻿6.104°S 106.8865°E﻿ / -6.104; 106.8865
 פרטים
 שטח:  10.28 קילומטר רבוע
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פנמל טנג'ונג פריאוק(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פנמל טנג'ונג פריאוק
 
נמל טנג'ונג פריאוק (באינדונזית: Tanjung Priok) בעיר ג'קרטה בירת אינדונזיה הוא הנמל הימי הגדול ביותר של המדינה. הנמל מטפל ביותר ממחצית תעבורת המטען הימי של אינדונזיה. הוא מופעל על ידי תאגיד הנמלים של אינדונזיה (PT Pelabuhan Indonesia 2).
טנג'ונג פריאוק הוא נמל טבעי, הממוקם בחופה הצפון-מזרחי של ג'קרטה. הוא נחשב לאחד הנמלים הפחות יעילים בדרום-מזרח אסיה, בשל קיבולת מוגבלת, גודש וזמן טיפול באוניות והליכי מכס איטיים. על מנת להגביר את תפוקתו מיושמת בו תוכנית התרחבות, אשר אמורה להגדיל את קיבולת הנמל עד פי שלושה עד לשנת 2023.
נתוני הנמל

נתוני הנמל בשנת 2013:
שטח: 10.28 קילומטר רבוע, מהם 6.04 קילומטר רבוע של מים
76 מקומות עגינה
אורך רציפים: 16,853 מטר
20 טרמינלים למטען
כושר אחסון מטען: 401,468 טון
כושר טיפול שנתי במכולות: 6.59 מיליון TEU
נפילת האדם

"נפילת האדם" מאת האמן מתקופת הרנסאנס לוקאס קראנאך האב, המאה ה-16.
נפילת האדם (או בקיצור: הנפילה) הוא מונח בתאולוגיה הנוצרית המתאר את המעבר של בני האדם הראשונים ממצב של צייתנות תמימה לאלוהים למצב של חוסר צייתנות ואשמה בפני אלוהים.
בפרק ג' בספר בראשית, אדם וחוה חיים בגן עדן עד שהם מתפתים או מרומים על ידי נחש הקדמוני לבצע את חטא עץ הדעת, אשר נאסר עליהם על ידי אלוהים. הם הופכים מודעים למערומיהם, ומעשה זה מביא את אלוהים לגרש אותם מגן עדן.
נפילת האדם אינה מוזכרת באופן מפורש בתנ"ך, אך סיפור המרי והגירוש מסופר בברית החדשה בדרכים שונות. מונח "הנפילה" יכול להתייחס למכלול המסקנות התאולוגיות של כל המין האנושי כתוצאה מהחטא הקדמון, לדוגמה: תורתו של פאולוס.
נואה וונליי

| --- | --- |

וונליי בשנת 2014
 לידה:  24 באוגוסט 1995 (בן 29) הייבריל, מסצ'וסטס, ארצות הברית
 עמדה:  פאוור פורוורד, סנטר
 גובה:  2.08 מטרים
 מכללה:  אוניברסיטת אינדיאנה
 דראפט:  בחירה תשיעית, 2014 שארלוט הורנטס
 קבוצות כשחקן
 2014–2015 2015–2018 2018 2018–2019 2019–2020 2020 2021 2021–2022   2022–2023 2023–:  שארלוט הורנטס פורטלנד טרייל בלייזרס שיקגו בולס ניו יורק ניקס מינסוטה טימברוולבס דנוור נאגטס ברוקלין נטס שאנגחאי שארקס   בוסטון סלטיקס שאנגחאי שארקס
נואה וונליי (באנגלית: Noah Vonleh; נולד ב-24 באוגוסט 1995) הוא כדורסלן אמריקאי, המשחק בקבוצת שאנגחאי שארקס מליגת העל הסינית, בעמדות הפאוור פורוורד והסנטר.
קריירת תיכונים ומכללות

וונליי נולד וגדל בעיר הייבריל שבמסצ'וסטס, ובגיל 15 עבר ללמוד בניו המפטון אשר בניו המפשייר. בשנתו האחרונה בקבוצת הכדורסל של "תיכון ניו המפטון" רשם ממוצעים של כ-17 נקודות ו-12 ריבאונדים למשחק, ובסיום העונה נבחר להשתתף במשחק מקדונלד'ס אול-אמריקן ובנייקי הופ סאמיט.
בשנת 2013 החל ללמוד באוניברסיטת אינדיאנה ולשחק בקבוצת הכדורסל שלה. בעונתו היחידה באינדיאנה הוביל את כל מחוז ה-Big Ten בריבאונדים למשחק – עם ממוצע של 9.0 – אליהם הוסיף ממוצעים של 11.3 נקודות ו-1.4 חסימות למשחק. בסיום העונה זכה בתואר הרוקי המצטיין של המחוז, וכן נבחר לחמישייה השלישית של העונה במחוז. במרץ 2014 הודיע כי החליט לעזוב את האוניברסיטה כבר לאחר עונה אחת, במטרה להעמיד את עצמו לבחירה בדראפט ה-NBA.
קריירה מקצועית

בדראפט ה-NBA‏ 2014 נלקח וונליי בבחירה התשיעית, על ידי שארלוט הורנטס. בעונתו היחידה בשארלוט שותף ב-25 משחקים בלבד, וקלע 3.3 נקודות בממוצע למשחק.
לקראת עונת 2015/2016 נשלח יחד עם ג'רלד הנדרסון בטרייד לפורטלנד טרייל בלייזרס, בתמורה לניקולא באטום.
בפברואר 2018, לאחר כשנתיים וחצי בפורטלנד, הועבר וונליי בטרייד לשיקגו בולס.
ביולי 2018 חתם על חוזה לעונה אחת בניו יורק ניקס. לאורך עונתו היחידה עם הניקס פתח ב-57 משחקים, ורשם שיאי קריירה בממוצעי נקודות (8.4), ריבאונדים (7.8) ואסיסטים (1.9) למשחק. ב-25 בינואר 2019 קלע שיא קריירה של 22 נקודות במשחק מול ברוקלין נטס.
לקראת עונת 2019/2020 חתם על חוזה לעונה אחת במינסוטה טימברוולבס.
בפברואר 2020 הועבר לדנוור נאגטס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס.
לקראת עונת 2020/2021 חתם על חוזה בשיקגו בולס, בה שיחק לתקופה קצרה בשנת 2018. בדצמבר 2020 חלה בנגיף הקורונה ושוחרר מהקבוצה, בטרם שיחק במדיה.
בפברואר 2021 חתם על חוזה בברוקלין נטס, אולם כעבור ארבעה משחקים שוחרר מהקבוצה.
בספטמבר 2021 עבר לשחק בקבוצת שאנגחאי שארקס מליגת העל הסינית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | שארלוט | 25 | 0 | 10.4 | 0.395 | 0.385 | 0.692 | 3.4 | 0.2 | 0.2 | 0.4 | 3.3 |
| 2015/2016 | פורטלנד | 78 | 56 | 15.1 | 0.421 | 0.239 | 0.745 | 3.9 | 0.4 | 0.3 | 0.3 | 3.6 |
| 2016/2017 | פורטלנד | 74 | 41 | 17.1 | 0.481 | 0.350 | 0.638 | 5.2 | 0.4 | 0.4 | 0.4 | 4.4 |
| 2017/2018 | פורטלנד | 33 | 12 | 14.4 | 0.490 | 0.333 | 0.742 | 5.1 | 0.4 | 0.2 | 0.3 | 3.6 |
| 2017/2018 | שיקגו | 21 | 4 | 19.0 | 0.413 | 0.300 | 0.481 | 6.9 | 1.0 | 0.6 | 0.3 | 6.9 |
| 2018/2019 | ניו יורק | 68 | 57 | 25.3 | 0.470 | 0.336 | 0.712 | 7.8 | 1.9 | 0.7 | 0.8 | 8.4 |
| 2019/2020 | מינסוטה | 29 | 1 | 12.0 | 0.547 | 0.143 | 0.821 | 4.0 | 0.9 | 0.4 | 0.2 | 4.1 |
| 2019/2020 | דנוור | 7 | 0 | 4.3 | 0.833 | 1.000 | 0.500 | 1.1 | 0.3 | 0.0 | 0.0 | 1.9 |
| 2020/2021 | ברוקלין | 4 | 0 | 2.8 | 0.000 | 0.000 | 0.000 | 0.3 | 0.3 | 0.0 | 0.0 | 0.0 |
| 2022/2023 | בוסטון | 23 | 1 | 7.4 | 0.458 | 0.250 | 1.000 | 2.1 | 0.3 | 0.1 | 0.3 | 1.1 |
| קריירה |  | 362 | 172 | 16.2 | 0.459 | 0.307 | 0.692 | 4.9 | 0.7 | 0.4 | 0.4 | 4.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | פורטלנד | 6 | 0 | 2.0 | 0.000 | 0.000 | 0.000 | 0.7 | 0.3 | 0.3 | 0.0 | 0.0 |
| 2016/2017 | פורטלנד | 4 | 2 | 25.0 | 0.444 | 0.000 | 0.000 | 7.3 | 2.0 | 0.3 | 1.0 | 4.5 |
| 2019/2020 | דנוור | 1 | 0 | 3.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| קריירה |  | 11 | 2 | 10.5 | 0.364 | 0.000 | 0.400 | 3.0 | 0.9 | 0.3 | 0.3 | 1.6 |
הערות שוליים

↑  ביוגרפיה, באתר קבוצת אוניברסיטת אינדיאנה
↑  סטטיסטיקות המכללות של וונליי, באתר sports-reference.com
↑  וונליי מודיע על העמדתו לבחירה בדראפט 2014, באתר bleacherreport.com,‏ 24 במרץ 2014
↑  רשימת הנבחרים בדראפט 2014, באתר basketball-reference.com
↑  פורטלנד מצרפת את וונליי והנדרסון, באתר הקבוצה, 25 ביוני 2015
↑  שיקגו מצרפת את וונליי, באתר הקבוצה, 8 בפברואר 2018
↑  וונליי חותם על חוזה בניו יורק, באתר הקבוצה, 24 ביולי 2018
↑  סיכום המשחק בין הניקס לנטס, באתר ESPN,‏ 26 בינואר 2019
↑  וונליי חותם על חוזה במינסוטה, באתר הקבוצה, 8 ביולי 2019
↑  טרייד מרובע ב-NBA: קאפלה עבר לאטלנטה, קובינגטון ביוסטון, באתר וואלה, 5 בפברואר 2020
↑  וונליי סיכם על חוזה בשיקגו, באתר שיקגו טריביון, 26 בנובמבר 2020
נמל חלל

נמל החלל קייפ קנוורל בכף קנוורל, פלורידה.
נמל חלל או קוסמודרום הוא אתר לשיגור (ולנחיתת) חלליות. שמו בא לו מההיקש עם נמל תעופה למטוסים ונמל ימי לאוניות. באופן מסורתי, המושג "נמל חלל" משמש לתיאור אתרים מהם שוגר רכב חלל למסלול סביב כדור הארץ, אך לעיתים גם אתרים המשמשים רק לשיגור טיסות תת-מסלוליות נקראים כך. תחנות חלל נקראות גם הן לעיתים בשם "נמל חלל".
המונח אתר שיגור משמש לתיאור כל אתר ממנו ניתן לשגר טילים או רקטות. האתר עשוי לכלול כן שיגור יחיד או יותר, או מתאים לכני שיגור מתניידים. נמל החלל מוקף בדרך כלל בשטח בטיחות רחב, הנקרא מטווח טילים או מטווח רקטות. המטווח כולל את כל האזור שמעל לנמל, בו צפויה הרקטה לעוף, ואזורים נוספים בהם חלקי הרקטה עשויים לנחות. תחנות עיקוב, כלי רכב וכלי טיס נמצאים בדרך כלל במטווח ועוקבים אחר התקדמות השיגור. כמו כן האתר בדרך כלל גדול מספיק, כדי שאם הטיל יתפוצץ, פגיעתו תהיה מינימלית.
נמלי חלל גדולים כוללים יותר מאזור שיגור (Launch Complex - LC) אחד, היכולים להיות אתרי שיגור רקטות, המותאמים למשגרים מסוגים שונים. אזורי השיגור בדרך כלל מרוחקים אחד מהשני כאמצעי בטיחות. באזורי השיגור מהם משוגרים משגרים הפועלים על דלק נוזלי נמצאים בדרך כללי גם מכלי אחסון לדלק. אזור שיגור יכול לכלול מספר כני שיגור.
נמלי חלל עשויים לכלול גם מסלול טיסה לשימוש מטוסי מטען הנושאים חלקי משגרים וחלליות, וכן לנחיתת חלליות הדורשות מסלול נחיתה (כגון מעבורת החלל).
ישנה עדיפות לשיגורים מאזור קו המשווה לכיוון מזרח, מכיוון שהם מאפשרים שימוש מרבי במהירות הסיבוב של כדור הארץ ואוריינטציה טובה להגיע למסלול גיאוסטציונרי. הסיבוב מגדיל את כמות המסה שיכולה להתרומם ונותן חיסכון בדלק. היבט זה לא חל על מסלול קוטבי או מסלול אליפטי מאוד (מולנייה).
נמלי חלל מהם שוגרו משימות מאוישות

להלן טבלה של נמלי חלל ואזורי שיגור עבור משגרים אנכיים עם שיגורים מתועדים של בני אדם לחלל (מעל 100 ק"מ גובה). סדר המיון לפי זמן השיגור המאויש הראשון:
| נמל חלל | סמל | אזור שיגור | משגר | משימה | טיסות | שנים | מפעיל |
| --- | --- | --- | --- | --- | --- | --- | --- |
| קוסמודרום בייקונור קזחסטן |  | 1 | ווסטוק | ווסטוק 1–6 | 6 טיסות מסלוליות | 1961–1963 | ברית המועצות ברית המועצות - תוכנית החלל הסובייטית |
| קוסמודרום בייקונור קזחסטן |  | 1 | ווסחוד | ווסחוד 1–2 | 2 טיסות מסלוליות | 1964–1965 | ברית המועצות ברית המועצות - תוכנית החלל הסובייטית |
| קוסמודרום בייקונור קזחסטן |  | 1, 31 | סויוז | סויוז 1–40 | 37 טיסות מסלוליות | 1967–1981 | ברית המועצות ברית המועצות - תוכנית החלל הסובייטית |
| קוסמודרום בייקונור קזחסטן |  | 1, 31 | סויוז | סויוז T‏ 2–15 | 14 טיסות מסלוליות | 1980–1986 | ברית המועצות ברית המועצות - תוכנית החלל הסובייטית |
| קוסמודרום בייקונור קזחסטן |  | 1 | סויוז | סויוז TM‏ 2–34 | 33 טיסות מסלוליות | 1987–2002 | ברית המועצות ברית המועצות - תוכנית החלל הסובייטית רוסיה רוסיה-סוכנות החלל הרוסית |
| קוסמודרום בייקונור קזחסטן |  | 1 | סויוז | סויוז TMA  1–22 | 22 טיסות מסלוליות | 2002–2012 | רוסיה רוסיה - סוכנות החלל הרוסית |
| קוסמודרום בייקונור קזחסטן |  | 1 | סויוז | סויוז TMA-M‏ 1–4 | 4 טיסות מסלוליות | 2010– | רוסיה רוסיה - סוכנות החלל הרוסית |
| נמל החלל קייפ קנוורל פלורידה, ארצות הברית |  | LC-5 | מרקורי-רדסטון | מרקורי 3–4 | 2 טיסות תת-מסלוליות | 1961 | ארצות הברית ארצות הברית - נאס"א |
| נמל החלל קייפ קנוורל פלורידה, ארצות הברית |  | LC-14 | אטלס | מרקורי 6–9 | 4 טיסות מסלוליות | 1962–1963 | ארצות הברית ארצות הברית - נאס"א |
| נמל החלל קייפ קנוורל פלורידה, ארצות הברית |  | LC-19 | טיטן 2 | ג'מיני 3–12 | 10 טיסות מסלוליות | 1965–1966 | ארצות הברית ארצות הברית - נאס"א |
| נמל החלל קייפ קנוורל פלורידה, ארצות הברית |  | LC-34 | סטורן IB | אפולו 7 | טיסה מסלולית אחת | 1968 | ארצות הברית ארצות הברית - נאס"א |
| מרכז החלל קנדי פלורידה, ארצות הברית |  | LC-39 | סטורן V | אפולו 8–17 | 10 טיסות מסלוליות (ואל הירח) | 1968–1970 | ארצות הברית ארצות הברית - נאס"א |
| מרכז החלל קנדי פלורידה, ארצות הברית |  | LC-39 | סטורן IB | סקיילאב 2–4 | 3 טיסות מסלוליות | 1973–1974 | ארצות הברית ארצות הברית - נאס"א |
| מרכז החלל קנדי פלורידה, ארצות הברית |  | LC-39 | סטורן IB | אפולו-סויוז | טיסה מסלולית אחת | 1975 | ארצות הברית ארצות הברית - נאס"א |
| מרכז החלל קנדי פלורידה, ארצות הברית |  | LC-39 | מעבורת חלל | STS‏ 1–135 | 134 טיסות מסלוליות | 1981–2011 | ארצות הברית ארצות הברית - נאס"א |
| בסיס חיל האוויר אדוארדס קליפורניה, ארצות הברית |  | מסלול טיסה | בואינג B-52 | נורת' אמריקן X-15  90–91 | 2 טיסות תת-מסלוליות | 1963 | ארצות הברית ארצות הברית - חיל האוויר האמריקאי |
| נמל האוויר והחלל מוהאבי קליפורניה, ארצות הברית |  | מסלול טיסה | וייט נייט | ספייס שיפ 1 15–17 | 3 טיסות תת-מסלוליות | 2004 | מיזמי מוהאבי לתעופה וחלל (MAV) |
| מרכז שיגורי הלוויינים ג'יוצ'ואן סין |  | 4 | לונג מארץ' 2F | שנג'ואו 5–7 | 3 טיסות מסלוליות | 2003– | הרפובליקה העממית של סין הרפובליקה העממית של סין - מינהל החלל הסיני |
סמיאטיץ'

סמיאטיץ' (בפולנית: Siemiatycze) היא עיירה במחוז פודלסיה בצפון-מזרח פולין. העיירה שוכנת על גדת נהר קאמיונקא בקרבת שפכו אל נהר הבוג המערבי. עד מלחמת העולם השנייה הייתה סמיאטיץ' עיירה יהודית ברובה.
היסטוריה

סמיאטיץ' נוסדה במאה ה-16, כאחוזה פולנית פרטית. רק סמוך למאה העשרים שונה מעמדה לעיירה פולנית.
עד מלחמת העולם השנייה היו מרבית תושבי סמיאטיץ' יהודים. מצבם הכלכלי של יהודי סמיאטיץ' היה דחוק, מלבד מספר מצומצם של יהודים אמידים שעסקו בסחר יערות, חכירת אחוזות ותעשייה. אחד מהם מפעל שהוקם בשנת 1898 על ידי אהרון הירש דייטש וייצר אריחי חרס ששימשו לתנורי חימום שיוצאו לרחבי אירופה. בשיא פריחתו  כמחצית מעובדי המפעל היו יהודים וכללו גם את פעילי ההכשרה החלוצית "קיבוץ שחריה". במרכז העיר ובמספר רחובות סמוך לו, היו חנויות של קמעונאים, שהיו מביאים מהכפרים חיטה, דגן, תפוחי אדמה, ביצים ועופות. אחרים התפרנסו ממכירת דברי סדקית לאיכרי הסביבה שהגיעו לימי-השוק השבועיים ולירידים.
בסוף שנת תרנ"ט (1899), החל הרב יוסף דוד שחור לשמש כרב העיר, וכיהן בתפקיד זה עד פטירתו בשנת תרס"ו (1906).
משבר קשה פקד את יהודי העיר בשנת הבחירות לדומה הרביעית (1907), כשהפולנים הכריזו חרם על יהודי פולין, בשל תמיכתם בבחירתו של המועמד הסוציאל-דמוקרטי יאנאלו בוורשה. בסמיאטיץ' הסית הכומר הפולני את התושבים הפולנים שלא יקנו אצל יהודים; הפולנים התאגדו והקימו חנות קואופרטיבית משלהם.
משנות התשעים של המאה ה-19 תפסה התנועה הציונית מקום ניכר בחיי החברה היהודית בסמיאטיץ'. מבחינה ארגונית השתייכה סמיאטיץ' לוועד הגליל בגרודנו. בראש התנועה הציונית בעיירה עמדו שלום פחטר ומשה פונדיק. באותה עת נוסדה גם אגודת פועלי ציון, ובשנת 1905 התאחדה עם קבוצתו של יצחק טבנקין.
המצב הכלכלי המעורער והרדיפות הפוליטיות בשנים 1905-1914, עוררו תנועת הגירה לאמריקה ועליית בודדים לארץ ישראל. עם פרוץ מלחמת העולם הראשונה והכיבוש הגרמני נפתחה תקופת התחדשות בתולדות יהודי סמיאטיץ': חרף התנאים הקשים ששררו בעיירה, גילתה האוכלוסייה היהודית כושר הסתגלות וחיי הציבור אורגנו מחדש; השלטונות פתחו בית ספר גרמני לילדי העיירה שהלימוד בו חובה; והפעולה הציונית התרחבה.
לאחר מלחמת העולם הראשונה פרחה הפעילות הציונית בעיירה. בשנת 1922 התבסס בית הספר העברי "קדימה" ונתקבלו מורים חדשים. קמה תנועת השומר הצעיר, שמילאה תפקיד חשוב בהכשרת הנוער וחינוכו לציונות. בשנת 1931 התקיימו בסמיאטיץ' בחירות לוועד הקהילה, וההנהלה נבחרה מקרב רשימות שונות של מפלגות: ציונים כלליים, פועלי ציון, הבונד, וכן סוחרים ובעלי מלאכה. בשנת 1938 נשלם בניין בית הספר העברי "קדימה" בעבודת התנדבות של הנוער היהודי על כל זרמיו. מול הפעילות הציונית בתקופה זו, התחזקה הפעילות האנטישמית בעיירה; אנשי המפלגה האנטישמית קראו להגברת החרם הכלכלי על הרוב היהודי בעיר.
בזמן מלחמת העולם השנייה, באוגוסט 1942, קובצו כל יהודי העיירה ומספר יישובים סמוכים בגטו צפוף בתוכה. בנובמבר 1942 הועברו כל יהודי סמיאטיץ' (כ-4,500 איש) להשמדה בתאי הגזים של מחנה טרבלינקה.
בעקבות המלחמה צנחה אוכלוסיית העיירה ל-4,000 תושבים. כיום חיים בה כ-15,000 איש.
הערות שוליים

↑  אחד משישה-עשר המחוזות בפולין; בירתו היא ביאליסטוק
↑  המפעל (Fabryka Kafli) קיבל מדליית זהב ב 1906 בתערוכה בינלאומית למוצרי בניה בפריז
↑  ישעיה דייטש, ביח"ר לאריחי תנור קהילת סמיאטריץ', ספר הקהילה, תל אביב: איגוד יוצאי סמיאטיץ' בישראל ובארצות הברית, תשכ"ה, עמ' 125
↑  ספר זיכרון לקהילה היהודית בסמיאטיץ' בעריכת דוד תדהר (עורך), "אליעזר ט"ש", באנציקלופדיה לחלוצי הישוב ובוניו, כרך טו (1966), עמ' 4741 ובהוצאת "איגוד יוצאי סמיאטיץ' בישראל ובארצות הברית", תל אביב תשכ"ה
| --- | --- |
בקרת זהויות :  NLI: 987007567397605171  GND: 4244720-3  LCCN: n90692098  MusicBrainz: bc919577-10a0-447c-acba-a773a1c8104a  NKC: ge731163  VIAF: 140852250   WorldCat (עם VIAF): 140852250
סילוגיזם

הסילוגיזם (מיוונית: συλλογισμός - syllogismos) או היקש הוא מונח יסוד בלוגיקה האריסטוטלית. הסילוגיזם הוא טיעון לוגי המורכב משלוש טענות: שתי הנחות ומסקנה אחת הנובעת מהן בהכרח. לדוגמה, הסילוגיזם הבא:
כל בני האדם הם בני תמותה (הנחה ראשית)
כל היוונים הם בני אדם (הנחה משנית)
הסילוגיזם הוא הצורה המופתית של ההיסק הדדוקטיבי בלוגיקה של אריסטו. כוחו של הסילוגיזם בכך שהוא מבטיח את אמיתותה של מסקנה אם ידוע שהנחותיה אמיתיות, כלומר הוא צורה של היסק בעל תקפות לוגית. הטענות המקושרות בסילוגיזם האריסטוטלי הן קטגוריות (categorical), דהיינו בכל אחת מהן מוכל נשוא על נושא, ומשום כך יש המכנים את הסילוגיזם הקלאסי "סילוגיזם קטגורי". בעקבות אריסטו, נעשה שימוש במונח 'סילוגיזם' גם לתיאורם של היסקים הכוללים טענות מסוגים אחרים, למשל סילוגיזם היפותטי וסילוגיזם סטטיסטי.